CELEX: C2006/048/68
Language: lt
Date: 2006-02-25 00:00:00
Title: Byla T-410/05  2005 m. lapkričio 14 d.  pareikštas ieškinys byloje  Eerola prieš Europos Bendrijų Komisiją

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/34
            
         2005 m. lapkričio 14 d. pareikštas ieškinys byloje Eerola prieš Europos Bendrijų Komisiją
   
   (Byla T-410/05)
   (2006/C 48/68)
   Proceso kalba: prancūzų
   Šalys
   
      Ieškovas: Eerola (Briuselis, Belgija), atstovaujamas advokatų S. Orlandi, A. Coolen, J.-N. Louis ir E. Marchal
   
      Atsakovė: Europos Bendrijų Komisija
   Ieškovo reikalavimai
   
               —
            
            
               panaikinti Komisijos sprendimą, kuriuo atmetamas ieškovo prašymas išmokėti ekspatriacijos išmoką, numatytą Pareigūnų nuostatų VII priedo 4 straipsnio pirmoje pastraipoje;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, Suomijos pilietis, 2004 m. spalio 1 d. buvo paskirtas Komisijos pareigūnu. Komisija atsisakė išmokėti jam ekspatriacijos išmoką teigdama, kad per nurodytą referencinį laikotarpį, nuo 1999 m. sausio 1 d. iki 2003 m. gruodžio 31 d., ieškovas gyveno Belgijoje.
   Ieškovas ginčija šį sprendimą teigdamas, kad į 2003 m. balandžio 1 d. — 2003 m. gruodžio 31 d. laikotarpį, per kurį jis dirbo Briuselyje Suomijos akademijos patarėju mokslo klausimais, neturi būti atsižvelgta, nes Suomijos akademija neturi savarankiško juridinio asmens statuso ir yra Suomijos valstybės sudėtine dalimi. Tuo remdamasis ieškovas nurodo Pareigūnų nuostatų VII priedo 4 straipsnio pirmosios pastraipos pažeidimą ir teisės klaidą.